title: VYKONÁVACIE NARIADENIE KOMISIE (EÚ) …/... o podrobných pravidlách postupov oznamovania úžitkových vozidiel s vážnymi alebo nebezpečnými chybami zistenými počas cestnej technickej kontroly

text:
               VYKONÁVACIE NARIADENIE KOMISIE (EÚ) …/...

               z 29. 11. 2017

               o podrobných pravidlách postupov oznamovania úžitkových vozidiel s vážnymi alebo nebezpečnými chybami zistenými počas cestnej technickej kontroly

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2014/47/EÚ z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES
                  1
               , a najmä na jej článok 18 ods. 1,

               keďže:

               (1)V súlade s článkom 18 ods. 1 smernice 2014/47/EÚ v prípadoch, keď sa na vozidle, ktoré nie je evidované v členskom štáte kontroly, zistia okrem iného vážne alebo nebezpečné chyby, musí kontaktné miesto oznámiť výsledky tejto kontroly kontaktnému miestu členského štátu, v ktorom je vozidlo evidované. Toto oznámenie obsahuje prvky správy o cestnej kontrole stanovené v prílohe IV, ktorú musí vypracovať kontrolný technik po ukončení podrobnejšej kontroly v súlade s článkom 16 ods. 2 smernice 2014/47/EÚ.

               (2)Na uľahčenie komunikácie medzi národnými kontaktnými miestami je potrebné, aby Komisia prijala podrobné pravidlá vykonávania postupu oznamovania.

               (3)V súlade s článkom 18 ods. 1 smernice 2014/47/EÚ sa tieto oznámenia prednostne poskytujú prostredníctvom vnútroštátneho elektronického registra uvedeného v článku 16 nariadenia Európskeho parlamentu a Rady (ES) č. 1071/2009
                  2
               .

               (4)V článku 16 ods. 2 nariadenia (ES) č. 1071/2009 sa stanovuje povinný minimálny obsah vnútroštátnych elektronických registrov. Prvky správy o cestnej kontrole stanovené v prílohe IV k smernici 2014/47/EÚ však nie sú súčasťou povinného minimálneho obsahu.

               (5)V článku 16 ods. 5 nariadenia (ES) č. 1071/2009 sa stanovuje, že vnútroštátne elektronické registre majú byť navzájom prepojené.

               (6)Vzhľadom na obmedzený rozsah pôsobnosti článku 16 ods. 2 nariadenia (ES) č. 1071/2009 a z toho vyplývajúci obmedzený rozsah systému Európskych registrov podnikov cestnej dopravy (ďalej len „ERRU“) nemôžu sa oznámenia uvedené v článku 18 ods. 1 smernice 2014/47/EÚ poskytovať prostredníctvom vnútroštátnych elektronických registrov s použitím uvedeného systému.

               (7)S cieľom zabrániť zbytočnému administratívnemu zaťaženiu a nákladom by sa mala architektúra systému ERRU použiť na vývoj systému zasielania správ o oznámeniach uvedených v článku 18 ods. 1 smernice 2014/47/EÚ.

               (8)Spoločné pravidlá prepojenia prostredníctvom ERRU sú stanovené v nariadení Komisie (EÚ) č. 1213/2010
                  3
               .

               (9)Vykonávacím nariadením Komisie (EÚ) 2016/480
                  4
                sa od 30. januára 2019 zavedú podstatné zmeny všeobecných funkcií systému ERRU a nahradí nariadenie Komisie (EÚ) č. 1213/2010. Systém zasielania správ používaný na oznámenia o cestných kontrolách (CK) bude vychádzať zo všeobecných funkcií ERRU.

               (10)V záujme obmedzenia administratívneho zaťaženia a postupov a zabezpečenia koherentnosti je preto potrebné, aby sa aj systém zasielania správ používaný na oznámenia po vykonaní CK začal uplatňovať od 30. januára 2019.

               (11)Na spracovanie všetkých osobných údajov v súlade so smernicou 2014/47/EÚ sa vzťahujú ustanovenia o ochrane osobných údajov stanovené najmä v smernici Európskeho parlamentu a Rady 95/46/ES
                  5
               . Členské štáty by mali predovšetkým prijať príslušné bezpečnostné opatrenia na ochranu pred zneužitím osobných údajov.

               (12)Na spracovanie všetkých osobných údajov v súlade so smernicou 2014/47/EÚ sa v príslušných prípadoch vzťahujú ustanovenia o ochrane osobných údajov stanovené v nariadení Európskeho parlamentu a Rady (ES) č. 45/2001
                  6
               .

               (13)Opatrenia stanovené v tomto nariadení sa prijímajú v súlade so stanoviskom výboru zriadeného podľa článku 19 ods. 1 smernice 2014/45/EÚ
                  7
               ,

               PRIJALA TOTO NARIADENIE:

               Článok 1
                  Predmet úpravy

               Týmto nariadením sa stanovujú pravidlá oznamovania výsledkov cestnej technickej kontroly úžitkových vozidiel s vážnymi alebo nebezpečnými chybami poskytnutých prostredníctvom systému CK uvedeného v článku 3.

               Článok 2
                  Vymedzenie pojmov

               Popri vymedzení pojmov, ktoré sa stanovujú v nariadení (EÚ) 2016/480, sa na účely tohto nariadenia uplatňuje toto vymedzenie pojmov:

               1.„správa o CK“ je správa o oznámení po vykonaní podrobnejšej cestnej technickej kontroly uvedenej v článku 10 ods. 3 smernice 2014/47/EÚ, ktorá sa posiela prostredníctvom systému CK alebo inej zabezpečenej siete v štruktúrovanom formáte podľa prílohy k tomuto nariadeniu.

               2.„správa o podrobnejšej CK“ je dokument vydaný po podrobnejšej cestnej kontrole uvedenej v článku 16 ods. 2 smernice 2014/47/EÚ.

               3.„členský štát evidencie“ je členský štát, v ktorom je vozidlo evidované, alebo v prípadoch, keď vozidlo nepodlieha registrácii podľa vnútroštátnych právnych predpisov, uvedené do prevádzky.

               Článok 3
                  Systém CK

               1.Komisia zriadi systém zasielania správ (systém CK) s použitím architektúry systému zasielania správ Európskeho registra podnikov cestnej dopravy v súlade s nariadením (EÚ) 2016/480. Systém CK uľahčuje povinnosť oznamovania stanovenú v článku 18 ods. 1 smernice 2014/47/EÚ.

               2.Systém CK musí spĺňať technické špecifikácie stanovené v prílohe I, prílohe III bodoch 1 a 2, prílohách V, VI a VII k nariadeniu (EÚ) 2016/480 a v prílohe k tomuto nariadeniu.

               Článok 4
                  Oznámenie

               1.Kontaktné miesto členského štátu, ktorý vykonal cestnú technickú kontrolu, bezodkladne oznámi výsledky kontroly členskému štátu evidencie.

               2.Členský štát o vykonaní cestnej technickej kontroly upovedomí členský štát evidencie s použitím systému CK a v súlade s postupmi a technickými požiadavkami stanovenými v prílohe.

               Článok 5
                  Nadobudnutie účinnosti a uplatňovanie

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Uplatňuje sa od 30. júna 2020.

               Článok 4 ods. 1 sa však uplatňuje od 20. mája 2018.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 29. 11. 2017

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 127, 29.4.2014, s. 134.

                     (2)

                        Nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 14.11.2009, s. 51).

                     (3)

                        Nariadenie Komisie (EÚ) č. 1213/2010 zo 16. decembra 2010, ktorým sa ustanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy (Ú. v. EÚ L 335, 18.12.2010, s. 21).

                     (4)

                        Vykonávacie nariadenie Komisie (EÚ) 2016/480 z 1. apríla 2016, ktorým sa stanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy a ktorým sa zrušuje nariadenie (EÚ) č. 1213/2010 (Ú. v. EÚ L 87, 2.4.2016, s. 4).

                     (5)

                        Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

                     (6)

                        Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

                     (7)

                        Smernica Európskeho parlamentu a Rady 2014/45/EÚ z 3. apríla 2014 o pravidelnej kontrole technického stavu motorových vozidiel a ich prípojných vozidiel a o zrušení smernice 2009/40/ES (Ú. v. EÚ L 127, 29.4.2014, s. 51).

    ---documentbreak---

               PRÍLOHA

               Minimálne požiadavky na obsah správ XML

               1.Záhlavie

               Všetky správy XML vymieňané so systémom musia mať rovnaké záhlavie na identifikáciu odosielateľa, príjemcu, dátumu a času odoslania, a niektoré technické informácie.

                        „Common Header“ (Spoločné záhlavie)

                        Povinný údaj

                        Version (Verzia)

                        Oficiálna verzia špecifikácie XML sa určuje prostredníctvom menného priestoru („namespace“) vymedzeného v súbore XSD a v atribúte version (verzia) prvku záhlavia každej správy XML. Číslo verzie („n.m“) sa pri každom zverejnení novej verzie XSD určí ako fixná hodnota.

                        Áno

                        Test Identifier (Identifikátor testovania)

                        Nepovinné ID na testovanie. Iniciátor testu zadá ID údaj a všetci účastníci procesu prepošlú/vrátia ten istý ID údaj. Pri produkcii ho treba ignorovať a pokiaľ je uvedený, nepoužije sa.

                        Nie

                        Technical Identifier (Technický identifikátor)

                        UUID (universally unique identifier) jednoznačne identifikuje každú jednotlivú správu. Odosielateľ vygeneruje UUID a doplní tento atribút. Tento údaj sa nevyužíva na obchodné účely.

                        Áno

                        Workflow Identifier (Identifikátor procesu)

                        Identifikátor (ID) procesu je UUID a vygeneruje ho žiadajúci členský štát. Tento ID údaj sa potom použije vo všetkých správach, ktoré s týmto procesom súvisia.

                        Áno

                        Sent At (Čas odoslania)

                        Dátum a čas, kedy bola správa zaslaná, vo formáte UTC (koordinovaný svetový čas).

                        Áno

                        Timeout (Prekročenie lehoty)

                        Ide o voliteľný atribút dátumu a času (vo formáte UTC). Túto hodnotu stanoví uzol iba v prípade postúpených požiadaviek. Odpovedajúci členský štát sa týmto upovedomuje o čase, keď nastane prekročenie lehoty požiadavky. Je nepovinný, aby sa mohlo rovnaké záhlavie použiť pre všetky typy správ bez ohľadu na to, či sa vyžaduje atribút prekročenia lehoty.

                        NOT USED (nepoužíva sa), keďže iba zasielame oznámenia a neočakávame žiadnu odpoveď.

                        Nie

                        From (Odosielateľ)

                        Kód ISO 3166-1 Alpha 2 členského štátu, ktorý správu odosiela, alebo „EÚ“. (Kód „EÚ“ sa použije, iba keď sa z uzla zasielajú chybové hlásenia).

                        Áno

                        To (Príjemca)

                        Kód ISO 3166-1 Alpha 2 členského štátu, ktorému je správa určená, alebo „EÚ“. (Kód „EÚ“ sa použije, iba keď sa do uzla zasielajú chybové hlásenia).

                        Áno

               2.Podrobnejšia správa

               Pri oznamovaní výsledku podrobnejšej cestnej technickej kontroly musí správa o CK a automaticky zaslaná správa o potvrdení obsahovať nižšie uvedené prvky.

               V záujme uľahčenia oznamovania sa v správe o CK ako nepovinný obsah uvedie kontrolný zoznam podľa prílohy IV, dôvody nevyhovujúceho stavu a hodnotenie chýb podľa prílohy II k smernici 2014/47/EÚ.

               Správu o CK zasiela vždy členský štát kontroly členskému štátu evidencie. Prijatie správy o CK nesmie byť odmietnuté.

               Správa o potvrdení slúži na potvrdenie príjmu správy o oznámení.

                        „RSI Notification Request“ (Žiadosť o oznámenie CK)

                        Povinný údaj

                        Business Case Identifier (Identifikátor príslušného prípadu)

                        Sériové alebo referenčné číslo označujúce každý jednotlivý prípad.

                        Môže sa použiť ID prípadu, aby sa zachovala kontinuita, keď sa na ten istý prípad vzťahuje viac než jeden proces správ, napríklad pri zaslaní prvotného oznámenia a neskôr podrobnejšieho oznámenia, ktoré sa týkajú rovnakého prípadu.

                        (Text)

                        Áno

                        Sending Authority (Odosielajúci orgán)

                        Príslušný orgán, ktorý vydáva správu o CK.

                        (Text)

                        Áno

                        RSI Details (Podrobnosti o CK)

                        Áno

                        RSI Identifier (Identifikátor CK)

                        Jedinečný identifikačný kód CK v členskom štáte kontroly.

                        Uľahčuje komunikáciu a umožňuje členskému štátu evidencie vyžiadať si ďalšie údaje od členského štátu kontroly, ktorý tento kód môžu využiť na vyhľadávanie v databáze.

                        (Text)

                        Nie

                        Location (Miesto)

                        Miesto vykonania CK. Môžu to byť presné súradnice, obec, mesto atď.

                        (Text)

                        Áno

                        Date/Time (Dátum/čas)

                        Dátum CK vo formáte ISO 8601 UTC (RRRR-MM-DDThh:mm:ssZ)

                        Áno

                        Inspector (kontrolný technik)

                        Meno úradníka, kontrolného technika alebo pracovníka orgánu, ktorý vykonáva CK.

                        (Text)

                        Áno

                        Vehicle Details (Údaje o vozidle)

                        Áno

                        Category (Kategória)

                        Kategória vozidla.

                        N2 (3,5 až 12 t)

                        N3 (nad 12 t)

                        O3 (3,5 až 12 t)

                        O4 (nad 10 t)

                        M2 (viac ako 9 sedadiel, do 5 t)

                        M3 (viac ako 9 sedadiel, nad 5 t)

                        T5

                        T1b

                        T2b

                        T3b

                        T4.1b

                        T4.2b

                        T4.3b

                        Iná kategória vozidiel

                        (zoznam s možnosťou výberu, zvoliť možno len jednu položku)

                        Áno

                        Other category (Iná kategória)

                        Uveďte inú kategóriu:

                        M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (zoznam s možnosťou výberu, zvoliť možno len jednu položku, iba ak je zvolená Iná kategória, ale nie je to povinné)

                        Nie

                        Registration (Evidencia)

                        Evidenčné číslo vozidla.

                         (Text)

                        Áno

                        VIN

                        Identifikačné číslo vozidla.

                        (Text)

                        Áno

                        Odometer (Počítadlo celkovej prejdenej vzdialenosti)

                        Stav počítadla celkovej prejdenej vzdialenosti vozidla v čase konania CK.

                        UPOZORNENIE: Ak je namontované počítadlo celkovej prejdenej vzdialenosti, toto pole musí byť vyplnené, inak uveďte „0“.

                        (Číslo)

                        Áno

                        Transport Undertaking/Holder Details (Údaje o dopravnom podniku/majiteľovi)

                        Áno (treba vyplniť údaje o podniku alebo majiteľovi)

                        Dopravný podnik

                        Áno (len ak ide o podnik)

                        Undertaking Name (Názov podniku)

                        Názov dopravného podniku.

                        (Text)

                        Áno

                        Undertaking Address (Adresa podniku)

                        Adresa dopravného podniku (adresa, PSČ, mesto, krajina).

                        (Text)

                        Áno

                        Undertaking Community Licence (Licencia Spoločenstva podniku)

                        Číslo licencie Spoločenstva [podľa nariadení (ES) č. 1072/2009 a (ES) č. 1073/2009]

                        UPOZORNENIE: Ak je známa licencia Spoločenstva, musí byť uvedená.

                         (Text)

                        Áno

                        Majiteľ (ak nejde o podnik)

                        Áno (len ak ide o majiteľa)

                        Spoločnosť

                        Áno (len ak je majiteľom spoločnosť)

                        Name (Názov)

                        Názov spoločnosti majiteľa.

                        (Text)

                        Áno

                        Address (Adresa)

                        Adresa spoločnosti majiteľa (adresa, PSČ, mesto, krajina).

                        (Text)

                        Áno

                        Fyzická osoba

                        Áno (len ak je majiteľom fyzická osoba)

                        Family Name (Priezvisko)

                        Priezvisko majiteľa.

                        (Text)

                        Áno

                        First Name (Krstné meno)

                        Krstné meno(-á) majiteľa.

                        (Text)

                        Áno

                        Address (Adresa)

                        Adresa majiteľa (adresa, PSČ, mesto, krajina).

                        (Text)

                        Áno

                        Registration certificate (Osvedčenie o evidencii)

                        Číslo osvedčenia o evidencii.

                        Nie

                        Driver Details (Údaje o vodičovi)

                        Áno

                        Family Name (Priezvisko)

                        Priezvisko vodiča.

                        (Text)

                        Áno

                        First Name (Krstné meno)

                        Krstné meno(-á) vodiča.

                        (Text)

                        Áno

                        Driving licence (Vodičský preukaz)

                        Číslo vodičského preukazu vodiča. (Ak ho možno uviesť na účely lepšej identifikácie).

                        (Text)

                        Nie

                        Driving Licence Country (Krajina vodičského preukazu)

                        Krajina, v ktorej bol vodičský preukaz vydaný, dvojmiestny písmenový kód podľa ISO 3166-1 alpha 2.

                        Nie

                        Checked item (Skontrolovaná položka)

                        (tento oddiel sa opakuje za každú kontrolovanú položku; povinné pre správu o CK a vtedy musí byť aspoň jedna položka uvedená ako skontrolovaná)

                        Áno

                        Item (Položka)

                        Položky určené v kontrolnom zozname podľa prílohy IV k smernici 2014/47/EÚ.

                        Ak je zvolená niektorá položka, znamená to, že bola skontrolovaná.

                        Zoznam položiek:

                        0.Identifikácia

                        1.Brzdové zariadenie

                        2.Riadenie

                        3.Dohľadnosť

                        4.Osvetľovacie zariadenie a elektrický systém

                        5.Nápravy, kolesá, pneumatiky, zavesenie náprav

                        6.Podvozok a jeho príslušenstvo

                        7.Ostatné vybavenie vrátane tachografu a zariadenia na obmedzenie rýchlosti

                        8.Zaťaženie životného prostredia vrátane emisií a úniku paliva a/alebo oleja

                        9.Doplňujúce kontroly pri vozidlách kategórie M2 a M3

                        10.Zabezpečenie nákladu

                        (zoznam s možnosťou výberu, zvoliť možno len jednu položku)

                        Áno

                        Failed? (Nevyhovujúci?)

                        Za každú kontrolovanú položku výsledok kontroly (Vyhovujúci/Nevyhovujúci): True ak Nevyhovujúci

                        (True/False)

                        Áno

                        Checked item detail (Údaje skontrolovanej položky)

                        (ak je výsledkom Nevyhovujúci, za každú kontrolovanú položku sa tento oddiel opakuje pri každej zistenej chybe)

                        Nie (len ak je výsledok Nevyhovujúci, nie je však povinné uviesť podrobnejšie informácie)

                        Reason for failure (Opis chyby)

                        Pri každej kontrolovanej položke = Nevyhovujúci sa uvedú údaje o chybe podľa prílohy II k smernici 2014/47/EÚ.

                        Zoznam položiek:

                        0.1.a IDENTIFIKÁCIA VOZIDLA > tabuľky s evidenčným číslom vozidla (ak sa v požiadavkách vyžadujú) > tabuľka(-y) chýba(-jú) alebo je (sú) tak nespoľahlivo upevnená(-é), že by mohla(-i) odpadnúť.

                        1.1.1.a BRZDOVÉ VYBAVENIE > mechanický stav a funkcia > pedál prevádzkovej brzdy/čap ručnej páky > Nadmerná tesnosť čapu.

                        6.2.5.a.1 PODVOZOK A JEHO PRÍSLUŠENSTVO > kabína a karoséria > sedadlo vodiča > Sedadlo má poškodenú konštrukciu.

                        Atď.

                        (možnosť výberu zo zoznamu, zvoliť možno len jednu položku, v prípade viac než jednej chyby sa tento pododdiel zopakuje pri každej chybe)

                        Hodnotenie chýb sa neuvádza, je známe v súlade s prílohou II k smernici 2014/47/EÚ.

                        UPOZORNENIE: V prílohe II niektoré opisy chýb nie sú číslované, t. j. 6.2.5.a má dve možnosti a na odlíšenie ich treba v systéme očíslovať ako 1 a 2.

                        Áno

                        Rectified? (Chyba odstránená?)

                        Bola chyba odstránená v členskom štáte kontroly? True – áno

                        (True/False)

                        Nie

                        Result of inspection (Výsledok kontroly)

                        Áno

                        Result of inspection (Výsledok kontroly)

                        Výsledok CK (Vyhovujúci/Nevyhovujúci): True ak Vyhovujúci

                        (True/False)

                        Áno

                        Prohibition or Restriction (Zákaz alebo obmedzenie)

                        Zákaz alebo obmedzenie používania vozidla s nebezpečnými chybami

                        (True/False)

                        Áno

                        PTI Requested? (Vyžiadané vykonanie pravidelnej technickej kontroly?)

                        Požaduje členský štát kontroly, aby členský štát evidencie vykonával pravidelnú technickú kontrolu? True – áno

                        (True/False)

                        Áno

                        RSI Notification Acknowledgement (Potvrdenie oznámenia CK)

                        (Automatické zaslanie)

                        Povinný údaj

                        Status Code (Kód stavu)

                        Kód stavu potvrdenia.

                        (zoznam s možnosťou výberu, zvoliť možno len jednu položku)

                        Áno

                        Status Message (Správa o stave)

                        Prípadné ďalšie poznámky ku kódu stavu.

                        (Text)

                        Nie


title: VYKONÁVACIE NARIADENIE KOMISIE (EÚ) …/... o technických opatreniach na vývoj, údržbu a používanie elektronických systémov na výmenu informácií a na uchovávanie takýchto informácií v súlade s Colným kódexom Únie

text:
               VYKONÁVACIE NARIADENIE KOMISIE (EÚ) …/...

               z 14. 11. 2017

               o technických opatreniach na vývoj, údržbu a používanie elektronických systémov na výmenu informácií a na uchovávanie takýchto informácií v súlade s Colným kódexom Únie

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie
                  1
               , a najmä na jeho článok 8 ods. 1 písm. b) a článok 17,

               keďže:

               (1)V článku 6 ods. 1 nariadenia (EÚ) č. 952/2013 (ďalej len „kódex“) sa vyžaduje, aby sa na celú výmenu informácií, napríklad colných vyhlásení, žiadostí alebo rozhodnutí, medzi colnými orgánmi a medzi hospodárskymi subjektmi a colnými orgánmi a na uchovávanie takýchto informácií podľa požiadaviek colných predpisov používali postupy elektronického spracovania údajov.

               (2)Vykonávacím rozhodnutím Komisie (EÚ) 2016/578
                  2
                sa stanovuje pracovný program na implementáciu elektronických systémov potrebných na uplatňovanie kódexu, ktoré sa majú vyvinúť prostredníctvom projektov uvedených v oddiele II prílohy k uvedenému vykonávaciemu rozhodnutiu.

               (3)Mali by sa špecifikovať dôležité technické opatrenia na fungovanie elektronických systémov, ako sú opatrenia na vývoj, testovanie a zavedenie, ako aj na údržbu a zavádzanie zmien v elektronických systémoch. Ďalšie opatrenia by sa mali špecifikovať v súvislosti s ochranou údajov, aktualizáciou údajov, obmedzením spracovania údajov a vlastníctvom systémov a ich bezpečnosťou.

               (4)S cieľom zaručiť práva a záujmy Únie, členských štátov a hospodárskych subjektov je dôležité stanoviť procesné pravidlá a alternatívne riešenia, ktoré by sa mali uplatňovať v prípade dočasnej nefunkčnosti elektronických systémov.

               (5)Systém pre rozhodnutia colných orgánov vyvinutý v rámci projektu pre rozhodnutia colných orgánov podľa CKÚ uvedeného vo vykonávacom rozhodnutí (EÚ) 2016/578 má za úlohu harmonizovať procesy vybavovania žiadostí o colné rozhodnutie, rozhodovania a riadenia rozhodovania v celej Únii výlučne postupmi elektronického spracovania údajov. Preto je potrebné stanoviť pravidlá upravujúce tento elektronický systém. Rozsah systému by sa mal určiť na základe charakteru colných rozhodnutí, o ktoré sa má pomocou tohto systému žiadať a ktoré sa majú pomocou neho vydávať a spravovať. Mali by sa stanoviť podrobné pravidlá pre spoločné komponenty systému (portál EÚ pre obchodníkov, centrálny systém správy rozhodnutí colných orgánov a služby informácií o zákazníkoch) a pre vnútroštátne komponenty (vnútroštátny portál pre obchodníkov a vnútroštátny systém správy rozhodnutí colných orgánov) tak, že sa vymedzia ich funkcie a vzájomné prepojenia.

               (6)Okrem toho treba zaviesť pravidlá pre údaje týkajúce sa povolení, ktoré sú už uložené v existujúcich elektronických systémoch, napríklad v systéme pravidelnej námornej dopravy (RSS), a vo vnútroštátnych systémoch a ktoré treba presunúť do systému pre rozhodnutia colných orgánov.

               (7)Systém jednotnej správy používateľov a digitálneho podpisu vyvinutý v rámci projektu priameho prístupu obchodníkov k európskym informačným systémom (jednotná správa používateľov a digitálny podpis) uvedeného vo vykonávacom rozhodnutí (EÚ) 2016/578 má slúžiť na správu procesu autentifikácie a overovania prístupových práv hospodárskych subjektov a iných používateľov. Treba stanoviť podrobné pravidlá pre rozsah a charakteristiku systému vymedzením jednotlivých komponentov systému (spoločných aj vnútroštátnych), ich funkcií a vzájomných prepojení. Funkcionalita „digitálny podpis“ však zatiaľ nie je k dispozícii ako súčasť Systému jednotnej správy používateľov a digitálneho podpisu. Z tohto dôvodu v tomto nariadení nebolo možné stanoviť podrobné pravidlá pre uvedenú funkcionalitu.

               (8)Toto nariadenie je v súlade so základnými právami a zásadami uznanými v Charte základných práv Európskej únie, a to najmä s právom na ochranu osobných údajov. Ak je na účely uplatňovania colných predpisov potrebné spracúvať osobné údaje v elektronických systémoch, údaje sa musia spracovať v súlade s nariadením Európskeho parlamentu a Rady (EÚ) 2016/679
                  3
                a nariadením Európskeho parlamentu a Rady (ES) č. 45/2001
                  4
               . Osobné údaje hospodárskych subjektov a osôb, ktoré nie sú hospodárskymi subjektmi, spracúvané elektronickými systémami sú obmedzené na súbor údajov vymedzený v prílohe A, Skupina 3 – Strany a v prílohe 12-01 k delegovanému nariadeniu Komisie (EÚ) 2015/2446
                  5
               .

               (9)Opatrenia stanovené v tomto vykonávacom nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

               Kapitola I

               Všeobecné ustanovenia

               Článok 1

               Rozsah pôsobnosti

               Toto nariadenie sa uplatňuje na tieto elektronické systémy:

               a)
                     Systém pre rozhodnutia colných orgánov vyvinutý v rámci projektu pre rozhodnutia colných orgánov podľa CKÚ uvedeného v prílohe k vykonávaciemu rozhodnutiu (EÚ) 2016/578;

               b)
                     Systém jednotnej správy používateľov a digitálneho podpisu vyvinutý v rámci projektu priameho prístupu obchodníkov k európskym informačným systémom (jednotná správa používateľov a digitálny podpis) uvedeného v prílohe k vykonávaciemu rozhodnutiu (EÚ) 2016/578.

               Článok 2

               Vymedzenie pojmov

               Na účely tohto nariadenia sa uplatňuje toto vymedzenie pojmov:

               1.
                     „spoločný komponent“ je komponent elektronických systémov vyvinutý na úrovni Únie, ktorý je dostupný pre všetky členské štáty;

               2.
                     „vnútroštátny komponent“ je komponent elektronických systémov vyvinutý na vnútroštátnej úrovni, ktorý je dostupný v členskom štáte, ktorý ho vytvoril.

               Článok 3

               Kontaktné miesta pre elektronické systémy

               Komisia a členské štáty určia kontaktné miesta pre každý elektronický systém na účely výmeny informácií s cieľom zabezpečiť koordinovaný vývoj, prevádzku a údržbu týchto elektronických systémov. Oznámia si navzájom údaje o týchto kontaktných miestach.

               Komisia a členské štáty sa okamžite navzájom informujú o všetkých zmenách údajov o týchto kontaktných miestach.

               Kapitola II

               Systém pre rozhodnutia colných orgánov

               Článok 4

               Cieľ a štruktúra systému pre rozhodnutia colných orgánov

               1.
                     Systém pre rozhodnutia colných orgánov (CDS) umožňuje komunikáciu medzi Komisiou, členskými štátmi, hospodárskymi subjektmi a osobami, ktoré nie sú hospodárskymi subjektmi, na účely podávania a spracúvania žiadostí a rozhodnutí uvedených v článku 5 ods. 1, ako aj správy rozhodnutí týkajúcich sa povolení, konkrétne ich zmien, zrušení, vyhlásení za nulitné a pozastavení.

               2.
                     Systém CDS pozostáva z týchto spoločných komponentov:

               a) portál EÚ pre obchodníkov;

               b) centrálny systém správy rozhodnutí colných orgánov („centrálny CDMS“);

               c) služby informácií o zákazníkoch.

               3.
                     Členské štáty môžu vytvoriť tieto vnútroštátne komponenty:

               a) vnútroštátny portál pre obchodníkov;

               b) vnútroštátny systém správy rozhodnutí colných orgánov („vnútroštátny CDMS“).

               Článok 5

               Používanie CDS

               1.
                     CDS sa používa na účely predkladania a spracovania žiadostí o tieto povolenia, ako aj správy rozhodnutí súvisiacich so žiadosťami alebo s povoleniami:

               a)
                     povolenie na zjednodušenie určovania súm, ktoré tvoria časť colnej hodnoty tovaru, ako sa uvádza v článku 73 kódexu;

               b)
                     povolenie na poskytnutie celkovej záruky vrátane jej možného zníženia alebo upustenia od poskytnutia záruky, ako sa uvádza v článku 95 kódexu;

               c)
                     povolenie na odklad platby cla, ktoré sa má zaplatiť, pokiaľ nie je udelené povolenie týkajúce sa jedinej operácie, ako sa uvádza v článku 110 kódexu;

               d)
                     povolenie na prevádzku priestorov na dočasné uskladnenie, ako sa uvádza v článku 148 kódexu;

               e)
                     povolenie na zriadenie pravidelnej námornej dopravy, ako sa uvádza v článku 120 delegovaného nariadenia Komisie (EÚ) 2015/2446;

               f)
                     povolenie používať status schváleného vystaviteľa, ako sa uvádza v článku 128 delegovaného nariadenia (EÚ) 2015/2446;

               g)
                     povolenie na pravidelné používanie zjednodušeného colného vyhlásenia, ako sa uvádza v článku 166 ods. 2 kódexu;

               h)
                     povolenie na centralizované colné konanie, ako sa uvádza v článku 179 kódexu;

               i)
                     povolenie podať colné vyhlásenie formou zápisu do evidencie deklaranta, a to aj pri colnom režime vývoz, ako sa uvádza v článku 182 kódexu;

               j)
                     povolenie na samovymeriavanie, ako sa uvádza v článku 185 kódexu;

               k)
                     povolenie používať status osoby oprávnenej na váženie banánov, ako sa uvádza v článku 155 delegovaného nariadenia (EÚ) 2015/2446;

               l)
                     povolenie na použitie colného režimu aktívny zušľachťovací styk, ako sa uvádza v článku 211 ods. 1 písm. a) kódexu;

               m)
                     povolenie na použitie colného režimu pasívny zušľachťovací styk, ako sa uvádza v článku 211 ods. 1 písm. a) kódexu;

               n)
                     povolenie na použitie colného režimu konečné použitie, ako sa uvádza v článku 211 ods. 1 písm. a) kódexu;

               o)
                     povolenie na použitie colného režimu dočasné použitie, ako sa uvádza v článku 211 ods. 1 písm. a) kódexu;

               p)
                     povolenie na prevádzkovanie skladovacích priestorov na colné uskladňovanie tovaru, ako sa uvádza v článku 211 ods. 1 písm. b) kódexu;

               q)
                     povolenie používať status schváleného príjemcu pre operácie TIR, ako sa uvádza v článku 230 kódexu;

               r)
                     povolenie používať status schváleného odosielateľa pre tranzit Únie, ako sa uvádza v článku 233 ods. 4 písm. a) kódexu;

               s)
                     povolenie používať status schváleného príjemcu pre tranzit Únie, ako sa uvádza v článku 233 ods. 4 písm. b) kódexu;

               t)
                     povolenie na použitie colných uzáver osobitného typu, ako sa uvádza v článku 233 ods. 4 písm. c) kódexu;

               u)
                     povolenie na použitie colného vyhlásenia so zníženými požiadavkami na údaje, ako sa uvádza v článku 233 ods. 4 písm. d) kódexu;

               v)
                     povolenie na použitie elektronického prepravného dokladu ako colného vyhlásenia, ako sa uvádza v článku 233 ods. 4 písm. e) kódexu.

               2.
                     Spoločné komponenty CDS sa používajú pri žiadostiach a povoleniach uvedených v odseku 1, ako aj pri správe rozhodnutí týkajúcich sa týchto žiadostí a povolení, ak tieto povolenia alebo rozhodnutia môžu mať vplyv vo viac než jednom členskom štáte.

               3.
                     Členský štát môže rozhodnúť, že sa spoločné komponenty CDS môžu používať pri žiadostiach a povoleniach uvedených v odseku 1, ako aj pri správe rozhodnutí týkajúcich sa týchto žiadostí a povolení, ak tieto povolenia alebo rozhodnutia majú vplyv iba v danom členskom štáte.

               4.
                     CDS sa nepoužíva pri žiadostiach, povoleniach alebo rozhodnutiach iných ako tie, ktoré sú uvedené v odseku 1.

               Článok 6

               Autentifikácia a prístup do CDS

               1.
                     Na autentifikáciu a overovanie prístupových práv hospodárskych subjektov a osôb, ktoré nie sú hospodárskymi subjektmi, na účely prístupu do spoločných komponentov CDS sa používa Systém jednotnej správy používateľov a digitálneho podpisu (UUM-DS) uvedený v článku 14.

               2.
                     Na autentifikáciu a overovanie prístupových práv úradníkov členských štátov na účely prístupu do spoločných komponentov CDS sa používajú sieťové služby, ktoré poskytuje Komisia.

               3.
                     Na autentifikáciu a overovanie prístupových práv zamestnancov Komisie na účely prístupu do spoločných komponentov CDS sa používa systém UUM-DS alebo sieťové služby, ktoré poskytuje Komisia.

               Článok 7

               Portál EÚ pre obchodníkov

               1.
                     Portál EÚ pre obchodníkov slúži ako vstupná brána do CDS pre hospodárske subjekty a osoby, ktoré nie sú hospodárskymi subjektmi.

               2.
                     Portál EÚ pre obchodníkov je interoperabilný s centrálnym CDMS, ako aj s vnútroštátnymi CDMS, ak ich členské štáty vytvoria.

               3.
                     Portál EÚ pre obchodníkov sa používa pri žiadostiach a povoleniach uvedených v článku 5 ods. 1, ako aj pri správe rozhodnutí týkajúcich sa týchto žiadostí a povolení, ak tieto povolenia alebo rozhodnutia môžu mať vplyv vo viac než jednom členskom štáte.

               4.
                     Členský štát môže rozhodnúť, že sa portál EÚ pre obchodníkov môže používať pri žiadostiach a povoleniach uvedených v článku 5 ods. 1, ako aj pri správe rozhodnutí týkajúcich sa týchto žiadostí a povolení, ak tieto povolenia alebo rozhodnutia majú vplyv iba v danom členskom štáte.

               Ak sa členský štát rozhodne využívať portál EÚ pre obchodníkov na povolenia alebo rozhodnutia, ktoré majú vplyv iba v danom členskom štáte, oznámi to Komisii.

               Článok 8

               Centrálny systém správy rozhodnutí colných orgánov

               1.
                     Centrálny CDMS používajú colné orgány členských štátov na spracovanie žiadostí a povolení uvedených v článku 5 ods. 1, ako aj na správu rozhodnutí týkajúcich sa týchto žiadostí a povolení tak, že členským štátom umožňujú overiť, či sú splnené podmienky na prijatie žiadostí a vydávanie rozhodnutí.

               2.
                     Centrálny CDMS je interoperabilný s portálom EÚ pre obchodníkov, so službami informácií o zákazníkoch a s vnútroštátnymi CDMS, ak ich členské štáty vytvoria.

               Článok 9

               Používanie CDS na konzultácie medzi colnými orgánmi

               Colný orgán členského štátu používa centrálny CDMS, keď potrebuje konzultáciu s colným orgánom iného členského štátu pred vydaním rozhodnutia o žiadostiach alebo povoleniach uvedených v článku 5 ods. 1.

               Článok 10

               Služby informácií o zákazníkoch

               Služby informácií o zákazníkoch sa používajú na centrálne uchovávanie údajov týkajúcich sa povolení uvedených v článku 5 ods. 1, ako aj rozhodnutí týkajúcich sa týchto povolení a umožňujú prezretie, replikáciu a validáciu týchto povolení inými elektronickými systémami zriadenými na účely článku 16 kódexu.

               Článok 11

               Vnútroštátny portál pre obchodníkov

               1.
                     Vnútroštátny portál pre obchodníkov, ak je vytvorený, slúži ako dodatočná vstupná brána do CDS pre hospodárske subjekty a osoby, ktoré nie sú hospodárskymi subjektmi.

               2.
                     Pokiaľ ide o žiadosti a povolenia uvedené v článku 5 ods. 1, ako aj o správu rozhodnutí týkajúcich sa týchto žiadostí a povolení, ak tieto povolenia alebo rozhodnutia môžu mať vplyv vo viac než jednom členskom štáte, hospodárske subjekty a osoby, ktoré nie sú hospodárskymi subjektmi, si môžu vybrať, či budú používať vnútroštátny portál pre obchodníkov, ak je vytvorený, alebo portál EÚ pre obchodníkov.

               3.
                     Vnútroštátny portál pre obchodníkov je interoperabilný s vnútroštátnym CDMS, ak je vytvorený.

               4.
                     Ak členský štát vytvorí vnútroštátny portál pre obchodníkov, oznámi to Komisii.

               Článok 12

               Vnútroštátny systém správy rozhodnutí colných orgánov

               1.
                     Ak je vnútroštátny CDMS vytvorený, colný orgán členského štátu, ktorý ho vytvoril, ho používa na spracovanie žiadostí a povolení uvedených v článku 5 ods. 1, ako aj na správu rozhodnutí týkajúcich sa týchto žiadostí a povolení tak, že overuje, či sú splnené podmienky na prijatie žiadostí a vydávanie rozhodnutí.

               2.
                     Vnútroštátny CDMS je interoperabilný s centrálnym CDMS na účely konzultácie medzi colnými orgánmi, ako sa uvádza v článku 9.

               Článok 13

               Migrácia údajov týkajúcich sa povolení do CDS

               1.
                     Údaje týkajúce sa povolení uvedených v článku 5 ods. 1, ak tieto povolenia boli vydané k 1. máju 2016 alebo udelené v súlade s článkom 346 vykonávacieho nariadenia Komisie (EÚ) 2015/2447
                  6
                a môžu mať vplyv vo viac než jednom členskom štáte, sa presunú a uložia do CDS, ak sú tieto povolenia platné v deň migrácie. Migrácia sa uskutoční najneskôr 1. mája 2019.

               Členský štát môže rozhodnúť, že bude prvý pododsek uplatňovať aj na povolenia uvedené v článku 5 ods. 1, ktoré majú vplyv iba v danom členskom štáte.

               2.
                     Colné orgány zabezpečia, aby údaje, ktoré budú predmetom migrácie v súlade s odsekom 1, boli v súlade s požiadavkami na údaje stanovenými v prílohe A k delegovanému nariadeniu (EÚ) 2015/2446 a v prílohe A k vykonávaciemu nariadeniu Komisie (EÚ) 2015/2447. Na tento účel si môžu vyžiadať potrebné informácie od držiteľa povolenia.

               Kapitola III

               Systém jednotnej správy používateľov a digitálneho podpisu

               Článok 14

               Cieľ a štruktúra systému jednotnej správy používateľov a digitálneho podpisu

               1.
                     Systém jednotnej správy používateľov a digitálneho podpisu (UUM-DS) umožňuje komunikáciu medzi systémami Komisie a členských štátov na správu identity a prístupu, ktoré sú uvedené v článku 18, na účely poskytovania zabezpečeného oprávneného prístupu do elektronických systémov pre hospodárske subjekty a osoby, ktoré nie sú hospodárskymi subjektmi, a zamestnancov Komisie.

               2.
                     Systém UUM-DS pozostáva z týchto spoločných komponentov:

               a) systém správy prístupu;

               b) systém administrácie.

               3.
                     Členský štát vytvorí systém správy identity a prístupu ako vnútroštátny komponent systému UUM-DS.

               Článok 15

               Používanie systému UUM-DS

               Systém UUM-DS sa používa na zabezpečenie autentifikácie a overenia prístupových práv:

               a) hospodárskych subjektov a osôb, ktoré nie sú hospodárskymi subjektmi, na účely prístupu do spoločných komponentov CDS;

               b) zamestnancov Komisie na účely prístupu do spoločných komponentov CDS a na účely údržby a správy systému UUM-DS.

               Článok 16

               Systém správy prístupu

               Komisia zriadi systém správy prístupu na validáciu žiadostí o prístup od hospodárskych subjektov a osôb, ktoré nie sú hospodárskymi subjektmi, v rámci systému UUM-DS, ktorý bude interoperabilný so systémami členských štátov na správu identity a prístupu uvedenými v článku 18.

               Článok 17

               Systém administrácie

               Komisia zriadi systém administrácie s cieľom riadiť pravidlá autentifikácie a autorizácie na validáciu identifikačných údajov hospodárskych subjektov a osôb, ktoré nie sú hospodárskymi subjektmi, na účely umožnenia prístupu do elektronických systémov.

               Článok 18

               Systémy členských štátov na správu identity a prístupu

               Členské štáty zriadia systém na správu identity a prístupu s cieľom zaistiť:

               a) zabezpečenú registráciu a uchovávanie identifikačných údajov hospodárskych subjektov a osôb, ktoré nie sú hospodárskymi subjektmi;

               b) zabezpečenú výmenu podpísaných a šifrovaných identifikačných údajov hospodárskych subjektov a osôb, ktoré nie sú hospodárskymi subjektmi.

               Kapitola IV

               Fungovanie elektronických systémov a odborná príprava na ich používanie

               Článok 19

               Vývoj, testovanie, zavedenie a správa elektronických systémov

               1.
                     Spoločné komponenty vyvíja, testuje, zavádza a spravuje Komisia. Vnútroštátne komponenty vyvíjajú, testujú, zavádzajú a spravujú členské štáty.

               2.
                     Členské štáty zabezpečia, aby boli vnútroštátne komponenty interoperabilné so spoločnými komponentmi.

               Článok 20

               Údržba a zmeny elektronických systémov

               1.
                     Komisia vykonáva údržbu spoločných komponentov a členské štáty vykonávajú údržbu svojich vnútroštátnych komponentov.

               2.
                     Komisia a členské štáty zabezpečujú nepretržitú prevádzku elektronických systémov.

               3.
                     Komisia môže zmeniť spoločné komponenty elektronických systémov, keď treba napraviť nedostatky, pridať nové funkcionality alebo pozmeniť existujúce.

               4.
                     Komisia zmeny a aktualizácie spoločných komponentov oznámi členským štátom.

               5.
                     Členské štáty oznámia Komisii zmeny a aktualizácie vnútroštátnych komponentov, ktoré môžu mať vplyv na fungovanie spoločných komponentov.

               6.
                     Komisia a členské štáty zverejňujú informácie o zmenách a aktualizáciách elektronických systémov podľa odsekov 4 a 5.

               Článok 21

               Dočasná nefunkčnosť elektronických systémov

               1.
                     V prípade dočasnej nefunkčnosti elektronických systémov uvedených v článku 6 ods. 3 písm. b) kódexu hospodárske subjekty a osoby, ktoré nie sú hospodárskymi subjektmi, predkladajú informácie na splnenie príslušných formalít prostriedkami, ktoré určia členské štáty, a to vrátane prostriedkov iných než techniky elektronického spracovania údajov.

               2.
                     Colné orgány sa postarajú o to, aby informácie predložené v súlade s odsekom 1 boli sprístupnené v príslušných elektronických systémoch do 7 dní od obnovenia dostupnosti príslušných elektronických systémov.

               3.
                     Komisia a členské štáty sa navzájom informujú o nedostupnosti elektronických systémov v dôsledku dočasnej nefunkčnosti.

               Článok 22

               Podpora pri odbornej príprave týkajúcej sa používania spoločných komponentov a ich fungovania

               Komisia členským štátom poskytuje podporu v súvislosti s používaním spoločných komponentov elektronických systémov a ich fungovaním formou vhodných školiacich materiálov.

               Kapitola V

               Ochrana a správa údajov, vlastníctvo elektronických systémov a ich bezpečnosť

               Článok 23

               Ochrana osobných údajov

               1.
                     Osobné údaje zaznamenané v elektronických systémoch sa spracúvajú na účely uplatňovania colných predpisov so zreteľom na osobitné ciele jednotlivých elektronických systémov, ako sa uvádzajú v článku 4 ods. 1, resp. článku 14 ods. 1.

               2.
                     Národné dozorné orgány v oblasti ochrany osobných údajov a európsky dozorný úradník pre ochranu údajov spolupracujú s cieľom zabezpečiť koordinovaný dohľad nad spracúvaním osobných údajov zaznamenaných v elektronických systémoch.

               Článok 24

               Aktualizácia údajov v elektronických systémoch

               Členské štáty zabezpečia, aby údaje zaznamenané na vnútroštátnej úrovni zodpovedali údajom zaznamenaným v spoločných komponentoch a aby sa neustále aktualizovali.

               Článok 25

               Obmedzenie prístupu k údajom a spracovania údajov

               1.
                     Údaje, ktoré do spoločných komponentov elektronických systémov zaznamená členský štát, si môže prezerať alebo spracúvať tento členský štát. Prezerať si ich a spracúvať ich môže aj iný členský štát, ak sa podieľa na vybavovaní žiadosti alebo správe rozhodnutia, ktorého sa údaje týkajú, aj v rámci konzultácií v súlade s článkom 9.

               2.
                     Údaje, ktoré do spoločných komponentov elektronických systémov zaznamená hospodársky subjekt alebo osoba, ktorá nie je hospodárskym subjektom, si môže tento hospodársky subjekt alebo osoba prezerať alebo spracúvať. Prezerať si ich a spracúvať ich môže aj členský štát, ktorý sa podieľa na spracovaní žiadosti alebo správe rozhodnutia, ktorého sa údaje týkajú, aj v rámci konzultácií v súlade s článkom 9.

               Článok 26

               Vlastníctvo systémov

               1.
                     Komisia je vlastníkom systému spoločných komponentov.

               2.
                     Členské štáty sú vlastníkmi systému vnútroštátnych komponentov.

               Článok 27

               Bezpečnosť systémov

               1.
                     Komisia zaisťuje bezpečnosť spoločných komponentov. Členské štáty zaisťujú bezpečnosť vnútroštátnych komponentov.

               Na tieto účely Komisia a členské štáty prijmú prinajmenšom nevyhnutné opatrenia na to, aby:

               a)zabránili prístupu akýchkoľvek neoprávnených osôb k zariadeniam na spracovanie údajov;

               b)zabránili zápisu, prezeraniu, úprave alebo výmazu údajov neoprávnenými osobami;

               c)odhalili akékoľvek aktivity uvedené v písmenách a) a b);

               2.
                     Komisia a členské štáty sa navzájom informujú o akýchkoľvek aktivitách, ktoré by mohli vyústiť do porušenia alebo podozrenia z porušenia bezpečnosti elektronických systémov.

               Kapitola VI

               Záverečné ustanovenia

               Článok 28

               Hodnotenie elektronických systémov

               Komisia a členské štáty vykonávajú hodnotenia komponentov, za ktoré sú zodpovedné, a najmä analyzujú bezpečnosť a integritu komponentov a dôvernosť údajov spracúvaných v rámci týchto komponentov.

               Komisia a členské štáty sa navzájom informujú o výsledkoch hodnotení.

               Článok 29

               Nadobudnutie účinnosti

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 14. 11. 2017

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 269, 10.10.2013, s. 1.

                     (2)

                        Vykonávacie rozhodnutie Komisie (EÚ) 2016/578 z 11. apríla 2016, ktorým sa stanovuje pracovný program týkajúci sa vývoja a zavedenia elektronických systémov stanovených v Colnom kódexe Únie (Ú. v. EÚ L 99, 15.4.2016, s. 6).

                     (3)

                        Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Ú. v. EÚ L 119, 4.5.2016, s. 1).

                     (4)

                        Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

                     (5)

                        Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).

                     (6)

                        Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).


title: VYKONÁVACIE NARIADENIE KOMISIE (EÚ) …/... o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012

text:
               VYKONÁVACIE NARIADENIE KOMISIE (EÚ) …/...

               z 6. 12. 2017

               o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012
                  1
               , a najmä na jeho článok 497 ods. 3,

               keďže:

               (1)S cieľom zabrániť narušeniu medzinárodných finančných trhov a zamedziť penalizácii inštitúcií tým, že budú podliehať vyšším požiadavkám na vlastné zdroje počas procesu uznávania existujúcich centrálnych protistrán z tretích krajín, sa článkom 497 ods. 2 nariadenia (EÚ) č. 575/2013 stanovilo prechodné obdobie, počas ktorého môžu inštitúcie usadené v Únii, ktoré zúčtovávajú transakcie s centrálnymi protistranami z tretích krajín, považovať tieto centrálne protistrany za kvalifikované centrálne protistrany.

               (2)Nariadením (EÚ) č. 575/2013 sa zmenilo nariadenie Európskeho parlamentu a Rady (EÚ) č. 648/2012
                  2
               , pokiaľ ide o určité vstupy pre výpočet požiadaviek na vlastné zdroje inštitúcií pre expozície voči centrálnym protistranám z tretích krajín. V článku 89 ods. 5a nariadenia (EÚ) č. 648/2012 sa podľa toho od určitých centrálnych protistrán z tretích krajín vyžaduje, aby počas obmedzeného obdobia podávali informácie o celkovej počiatočnej marži, ktorú prijali od svojich zúčtovacích členov. Uvedené prechodné obdobie zodpovedá prechodnému obdobiu stanovenému v článku 497 ods. 2 nariadenia (EÚ) č. 575/2013.

               (3)Obe prechodné obdobia mali uplynúť 15. júna 2014.

               (4)Článkom 497 ods. 3 nariadenia (EÚ) č. 575/2013 sa Komisia splnomocňuje prijať za výnimočných okolností vykonávací akt s cieľom predĺžiť prechodné obdobie pre požiadavky na vlastné zdroje o šesť mesiacov. Uvedené predĺženie by sa malo uplatňovať aj na lehoty stanovené v článku 89 ods. 5a nariadenia (EÚ) č. 648/2012. Uvedené prechodné obdobia boli naposledy predĺžené do 15. decembra 2017 na základe vykonávacieho nariadenia Komisie (EÚ) 2017/954
                  3
               .

               (5)Z centrálnych protistrán usadených v tretích krajinách, ktoré požiadali o uznanie v súlade s článkom 25 nariadenia (EÚ) č. 648/2012, uznal Európsky orgán pre cenné papiere a trhy 29 centrálnych protistrán. Z nich bola jedna centrálna protistrana z Nového Zélandu uznaná na základe vykonávacieho rozhodnutia Komisie (EÚ) 2016/2774
                  4
               . Okrem nej boli na základe vykonávacieho rozhodnutia Komisie (EÚ) 2016/2269
                  5
                uznané aj tri ďalšie centrálne protistrany z Indie. Zvyšné centrálne protistrany z tretích krajín ešte stále čakajú na uznanie a proces uznania nebude do 15. decembra 2017 dokončený. Ak sa dané prechodné obdobie nepredĺži, inštitúcie usadené v Únii (alebo ich dcérske spoločnosti usadené mimo Únie), ktoré majú expozície voči uvedeným zvyšným centrálnym protistranám z tretích krajín, budú musieť značne zvýšiť svoje vlastné zdroje pre tieto expozície, čo môže potenciálne viesť k odstúpeniu týchto inštitúcií ako priamych účastníkov v uvedených centrálnych protistranách alebo minimálne k dočasnému prerušeniu poskytovania zúčtovacích služieb klientom uvedených inštitúcii a spôsobiť tak vážne narušenie trhov, na ktorých uvedené centrálne protistrany pôsobia.

               (6)Potreba zabrániť narušeniu trhov mimo Únie, ktorá už predtým viedla k viacnásobnému predĺženiu prechodného obdobia stanoveného v článku 497 ods. 2 nariadenia (EÚ) č. 575/2013, by teda pretrvávala aj po uplynutí predĺženia prechodného obdobia stanoveného vo vykonávacom nariadení (EÚ) 2017/954. Ďalšie predĺženie prechodného obdobia by inštitúciám usadeným v Únii (alebo ich dcérskym spoločnostiam usadeným mimo Únie) malo umožniť zabrániť značnému zvýšeniu požiadaviek na vlastné zdroje z dôvodu nedokončeného procesu uznávania pre centrálne protistrany, ktoré uskutočniteľným a prístupným spôsobom poskytujú špecifický druh zúčtovacích služieb, ktorý inštitúcie usadené v Únii (alebo ich dcérske spoločnosti usadené mimo Únie) požadujú. Je preto vhodné predĺžiť prechodné obdobia o ďalších šesť mesiacov.

               (7)Opatrenia stanovené v tomto nariadení sú v súlade so stanoviskom Európskeho výboru pre bankovníctvo,

               PRIJALA TOTO NARIADENIE:

               Článok 1

               Pätnásťmesačné obdobia uvedené v článku 497 ods. 2 nariadenia (EÚ) č. 575/2013 a v článku 89 ods. 5a druhom pododseku nariadenia (EÚ) č. 648/2012, ktoré boli naposledy predĺžené vo vykonávacom nariadení (EÚ) 2017/954, sa predlžujú o ďalších šesť mesiacov do 15. júna 2018.

               Článok 2

               Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 6. 12. 2017

                     Za Komisiu

                     Jean-Claude Juncker
                        predseda
                     Jean-Claude JUNCKER

                     predseda

                     Jean-Claude Juncker
                        predseda
                     Jean-Claude JUNCKER

                     (1)

                        Ú. v. EÚ L 176, 27.6.2013, s. 1.

                     (2)

                        Nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (Ú. v. EÚ L 201, 27.7.2012, s. 1).

                     (3)

                        Vykonávacie nariadenie Komisie (EÚ) 2017/954 zo 6. júna 2017 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Ú. v. EÚ L 144, 7.6.2017, s. 14).

                     (4)

                        Vykonávacie rozhodnutie Komisie (EÚ) 2016/2274 z 15. decembra 2016 o rovnocennosti regulačného rámca pre centrálne protistrany na Novom Zélande v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 54).

                     (5)

                        Vykonávacie rozhodnutie Komisie (EÚ) 2016/2269 z 15. decembra 2016 o rovnocennosti regulačného rámca pre centrálne protistrany v Indii v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 38).


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie (EÚ) 2015/2447, pokiaľ ide o procesné pravidlá na uľahčenie stanovenia preferenčného pôvodu tovaru v Únii, a ktorým sa zrušujú nariadenia (EHS) č. 3510/80 a (ES) č. 209/2005

text:
               VYKONÁVACIE NARIADENIE KOMISIE (EÚ) …/...

               z 18. 4. 2018,

               ktorým sa mení vykonávacie nariadenie (EÚ) 2015/2447, pokiaľ ide o procesné pravidlá na uľahčenie stanovenia preferenčného pôvodu tovaru v Únii, a ktorým sa zrušujú nariadenia (EHS) č. 3510/80 a (ES) č. 209/2005

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie
                  1
               , a najmä na jeho článok 66 písm. a)

               keďže:

               (1)Vykonávacím nariadením Komisie (EÚ) 2015/2447
                  2
                sa okrem iného stanovujú procesné pravidlá podľa článku 64 ods. 1 nariadenia (EÚ) č. 952/2013 (ďalej len „kódex“) na uľahčenie stanovenia preferenčného pôvodu tovaru v Únii.

               (2)Posledná veta článku 68 ods. 1 vykonávacieho nariadenia (EÚ) 2015/2447 v súčasnosti odkazuje na uplatňovanie mutatis mutandis pododdielov 2 až 9 oddielu 2 uvedeného nariadenia, ktoré sa týkajú pravidiel pôvodu pre všeobecný systém preferencií Únie (VSP). Len niektoré ustanovenia uvedených pododdielov sú však relevantné v súvislosti s registráciou vývozcov mimo rámca systému VSP Únie. Uvedené ustanovenia preto treba spresniť. Keďže povinnosť Komisie poskytnúť tretej krajine, s ktorou má Únia preferenčnú dohodu, adresy colných orgánov zodpovedných za overenie dokladu o pôvode vyplneného registrovaným vývozcom, v každom prípade vyplýva z ustanovení dotknutej dohody, nemala by už byť stanovená vo vykonávacom nariadení (EÚ) 2015/2447. Prechodné ustanovenie stanovené vo vykonávacom nariadení (EÚ) 2015/2447, ktorým sa vývozcovi, ktorý nie je zaregistrovaný, ale je schváleným vývozcom v Únii, dočasne povoľuje vyplniť doklad o pôvode, je zastarané a malo by sa odstrániť. Z dôvodov zjednodušenia a konzistentnosti preferenčných dohôd by mali byť malé zásielky, ktoré nie sú dovážané na obchodné účely, oslobodené od predloženia dokladu o pôvode, ak je takéto oslobodenie povolené, ale nie priamo stanovené v preferenčnej dohode. Keďže existujú ďalšie spôsoby identifikácie vývozcu a podpis v Únii neprispieva k právnemu statusu dokladu o pôvode, nemalo by sa od vývozcov žiadať, aby takýto doklad podpísali, ak je to povolené, ale nie priamo stanovené v preferenčnej dohode.

               (3)Pravidlá stanovené v článku 69 vykonávacieho nariadenia (EÚ) 2015/2447 týkajúce sa nahradenia dôkazov o preferenčnom pôvode vydaných alebo vyhotovených mimo rámca systému VSP Únie by sa mali uplatňovať všeobecnejšie na doklady o pôvode. Navyše by sa malo objasniť, na akom tlačive možno náhradný doklad o pôvode vydať alebo vyhotoviť.

               (4)Mali by byť stanovené pravidlá na uľahčenie toho, aby sa v Únii dal stanoviť preferenčný pôvod zušľachtených výrobkov získaných z výrobkov, ktoré majú status preferenčného pôvodu. Keďže cieľom uvedených predpisov je predísť nepriaznivým a nechceným dôsledkom, ktoré má na hospodárske subjekty zlúčenie prepracovania pod colným dohľadom s aktívnym zušľachťovacím stykom v rámci kódexu, mali by sa uplatňovať retroaktívne odo dňa uplatňovania kódexu.

               (5)V článku 80 ods. 2 vykonávacieho nariadenia (EÚ) 2015/2447 by sa mal nachádzať odkaz na novú prílohu 22-06A obsahujúcu tlačivo žiadosti, ktoré majú vývozcovia z členských štátov použiť na registráciu do systému REX, čím sa príloha 22-06 vyhradzuje na registráciu vývozcov vo zvýhodnených krajinách podľa VSP. Do vykonávacieho nariadenia (EÚ) 2015/2447 preto treba vložiť uvedenú novú prílohu 22-06A a príloha 22-06 k uvedenému nariadeniu by sa mala zodpovedajúcim spôsobom zmeniť. V dôsledku zavedenia novej prílohy 22-06A by sa mali zmeniť aj články 82, 83 a 86 vykonávacieho nariadenia (EÚ) 2015/2447. Keďže existujú ďalšie spôsoby identifikácie vývozcu a podpis v Únii neprispieva k právnemu statusu dokladu, nemalo by sa od vývozcov žiadať, aby podpísali potvrdenie o pôvode uvedené v článku 92 vykonávacieho nariadenia (EÚ) 2015/2447. Odseky 1, 2 a 3 uvedeného článku by sa mali uplatňovať mutatis mutandis na potvrdenia o pôvode vyhotovené vývozcami v Únii nielen na účely dvojstrannej kumulácie uvedenej v článku 53 delegovaného nariadenia (EÚ) 2015/2446, ale aj na deklarovanie pôvodu tovaru vyvážaného do zvýhodnenej krajiny v systémoch VSP Nórska, Švajčiarska a Turecka na účely kumulácie s materiálmi s pôvodom v Únii. Článok 92 vykonávacieho nariadenia (EÚ) 2015/2447 by sa mal preto zodpovedajúcim spôsobom zmeniť.

               (6)Príloha 22-07 k vykonávaciemu nariadeniu (EÚ) 2015/2447 by sa mala zmeniť s cieľom spresniť, aký symbol má vývozca uviesť, keď sa potvrdenie o pôvode týka výrobkov s pôvodom v Ceute a Melille. Mala by sa zmeniť takisto s cieľom stanoviť, že keď sa potvrdenie o pôvode vzťahuje na výrobky s pôvodom v Únii, vývozca musí pôvod označiť symbolom „EÚ“.

               (7)Nariadenie Komisie (EHS) č. 3510/80
                  3
                je zastarané, keďže ustanovenia, ktoré boli stanovené v uvedenom nariadení, boli nahradené ustanoveniami stanovenými v delegovanom nariadení Komisie (EÚ) 2015/2446 a vo vykonávacom nariadení Komisie (EÚ) 2015/2447. V záujme právnej istoty a transparentnosti by sa preto malo zrušiť.

               (8)Nariadením Komisie (ES) č. 209/2005
                  4
                sa udeľujú výnimky z povinnosti stanovenej v nariadení Rady (ES) č. 1541/98
                  5
                týkajúcej sa predkladania dôkazu o pôvode v prípade textilných výrobkov patriacich do triedy XI kombinovanej nomenklatúry. Nariadenie (ES) č. 1541/98 sa nahradilo nariadením Európskeho parlamentu a Rady (EÚ) č. 955/2011
                  6
               . Nariadenie (ES) č. 209/2005 je zastarané a v záujme právnej istoty a transparentnosti by sa malo zrušiť.

               (9)Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

               Článok 1

               Vykonávacie nariadenie (EÚ) 2015/2447 sa mení takto:

               1.Článok 68 sa mení takto:

               a)posledná veta odseku 1 sa nahrádza takto:

               „Články 80, 82, 83, 84, 86, 87, 89 a 91 tohto nariadenia sa uplatňujú mutatis mutandis.“

               b)v prvej vete odseku 2 sa slová „články 10 a 15“ nahrádzajú slovami „článok 10 ods. 1 a článok 15“.

               c)vypúšťajú sa odseky 3 a 5.

               d)Vkladajú sa tieto nové odseky 6 a 7:

               „6.
                     Ak preferenčná dohoda Únii umožňuje oslobodiť pôvodné výrobky od povinnosti predložiť doklad o pôvode, uvedené oslobodenie sa uplatňuje za podmienok stanovených v článku 103, pokiaľ uvedené podmienky nie sú stanovené v dotknutej preferenčnej dohode.

               7.
                     Ak preferenčná dohoda umožňuje Únii upustiť od požiadavky, na základe ktorej doklad o pôvode musí podpísať vývozca, žiaden taký podpis sa nevyžaduje.“

               2.Článok 69 sa nahrádza takto:

               „Článok 69

               Nahradenie dokladov o pôvode vydaných alebo vyhotovených mimo rámca systému VSP Únie

               (článok 64 ods. 1 kódexu)

               1.Ak pôvodné výrobky, na ktoré sa vzťahuje doklad o pôvode v minulosti vydaný alebo vyhotovený na účely preferenčného sadzobného opatrenia uvedeného v článku 56 ods. 2 písm. d) alebo e) kódexu iného než VSP Únie, ešte neboli prepustené do voľného obehu a sú umiestnené pod kontrolu colného úradu v Únii, pôvodný doklad o pôvode možno nahradiť jedným alebo viacerými náhradnými dokladmi o pôvode na účely zaslania všetkých alebo niektorých uvedených výrobkov na iné miesto v Únii.

               2.Náhradný doklad o pôvode uvedený v odseku 1 môže vydať alebo vyhotoviť v rovnakej podobe ako pôvodný doklad o pôvode alebo v podobe náhradného potvrdenia o pôvode vyhotoveného mutatis mutandis v súlade s článkom 101 prílohou 22-20:

               a)
                     vývozca schválený alebo zaregistrovaný v Únii, ktorý preposiela daný tovar;

               b)
                      preposielateľ tovaru v Únii, ak celková hodnota pôvodných výrobkov v pôvodnej zásielke, ktorá sa má rozdeliť, neprekračuje uplatniteľnú prahovú hodnotu;

               c)
                     preposielateľ tovaru v Únii, ak celková hodnota pôvodných výrobkov v pôvodnej zásielke, ktorá sa má rozdeliť, prekračuje uplatniteľnú prahovú hodnotu a preposielateľ pripojí kópiu pôvodného dokladu o pôvode k náhradnému dokladu o pôvode.

               Ak je nahradenie pôvodného dokladu o pôvode v súlade s prvým pododsekom nemožné, colný úrad, pod ktorého kontrolu bol tovar umiestnený, môže vydať náhradný doklad o pôvode uvedený v odseku 1 v podobe sprievodného osvedčenia EUR.1.

               3.Ak je náhradný doklad o pôvode sprievodným osvedčením EUR.1, potvrdenie od colného úradu vydávajúceho náhradné sprievodné osvedčenie EUR.1 sa vpisuje do kolónky 11 osvedčenia. Údaje v kolónke 4 osvedčenia týkajúce sa krajiny pôvodu sa zhodujú s údajmi v pôvodnom doklade o pôvode. Kolónku 12 podpisuje preposielateľ. Preposielateľ, ktorý podpisuje kolónku 12 v dobrej viere, nezodpovedá za presnosť údajov uvedených v pôvodnom doklade o pôvode.

               Colný úrad, ktorý je požiadaný o vydanie náhradného sprievodného osvedčenia EUR.1, na pôvodný doklad o pôvode alebo na prílohu k nemu uvádza hmotnosť, počet a povahu zasielaných výrobkov, ako aj krajinu ich určenia a uvádza v ňom poradové čísla zodpovedajúceho náhradného osvedčenia alebo osvedčení. Pôvodný doklad o pôvode uchováva aspoň tri roky.“

               3.Vkladá sa tento článok 69a:

               „Článok 69a

               Preferenčný pôvod zušľachtených výrobkov získaných z výrobkov, ktoré majú status preferenčného pôvodu

               (článok 64 ods. 1 kódexu)

               1.Ak sa tovar, ktorý nie je tovarom Únie a ktorý má v rámci preferenčnej dohody medzi Úniou a tretími krajinami preferenčný status pôvodu, umiestni do colného režimu zušľachťovací styk, takto získané zušľachtené výrobky sa po prepustení do voľného obehu považujú za výrobky s rovnakým preferenčným statusom pôvodu ako uvedené výrobky.

               2.Odsek 1 sa neuplatňuje v žiadnom z týchto prípadov:

               a)do spracovateľskej operácie je zahrnutý aj iný tovar, ktorý nie je tovarom Únie, ako tovar uvedený v odseku 1, vrátane tovaru s preferenčným statusom pôvodu podľa inej preferenčnej dohody;

               b)zušľachtené výrobky boli získané z náhradného tovaru uvedeného v článku 223 kódexu;

               c)colné orgány povolili dočasný spätný vývoz tovaru na ďalšie spracovanie v súlade s článkom 258 kódexu.

               3.Ak sa uplatňuje odsek 1, doklad o pôvode vydaný alebo vyhotovený pre tovar umiestnený do colného režimu aktívny zušľachťovací styk sa považuje za doklad o pôvode vydaný alebo vyhotovený pre zušľachtené výrobky.“;

               4.Článok 80 sa mení takto:

               Odsek 2 sa nahrádza takto:

               „2. Príslušné orgány zvýhodnených krajín po doručení úplnej žiadosti uvedenej v prílohe 22-06 bezodkladne pridelia číslo registrovaného vývozcu vývozcovi a do systému REX vložia číslo registrovaného vývozcu, registračné údaje a dátum, od ktorého je registrácia platná v súlade s článkom 86 ods. 4.

               Colné orgány členských štátov po doručení úplnej žiadosti uvedenej v prílohe 22-06A bezodkladne pridelia číslo registrovaného vývozcu vývozcovi alebo prípadne preposielateľovi tovaru a do systému REX vložia číslo registrovaného vývozcu, registračné údaje a dátum, od ktorého je registrácia platná v súlade s článkom 86 ods. 4.

               Príslušné orgány zvýhodnenej krajiny alebo colné orgány členského štátu oznámia vývozcovi alebo prípadne preposielateľovi tovaru číslo registrovaného vývozcu pridelené danému vývozcovi alebo preposielateľovi tovaru, ako aj dátum, od ktorého je registrácia platná.“;

               5.Článok 82 sa mení takto:

               a)odsek 7 sa nahrádza takto:

               „7. Pod podmienkou, že vývozca vyjadrí podpísaním kolónky 6 tlačiva uvedeného v prílohe 22-06 resp. prílohe 22-06A svoj súhlas, Komisia sprístupní verejnosti tieto údaje:

               a)meno/názov registrovaného vývozcu, ako sa uvádza v kolónke 1 tlačiva uvedeného v prílohe 22-06 resp. prílohe 22-06A;

               b)adresu miesta, kde je registrovaný vývozca usadený, ako je uvedená v kolónke 1 tlačiva uvedeného v prílohe 22-06 resp. prílohe 22-06A;

               c)kontaktné údaje uvedené v kolónke 1 a kolónke 2 tlačiva uvedeného v prílohe 22-06 resp. prílohe 22-06A;

               d)orientačný opis tovaru, ktorý spĺňa podmienky na preferenčné zaobchádzanie, vrátane orientačného zoznamu položiek alebo kapitol harmonizovaného systému, ako sa uvádza v kolónke 4 tlačiva uvedeného v prílohe 22-06 resp. prílohe 22-06A;

               e)číslo EORI registrovaného vývozcu uvedené v kolónke 1 tlačiva uvedeného v prílohe 22-06A alebo obchodné identifikačné číslo (TIN) registrovaného vývozcu uvedené v kolónke 1 tlačiva uvedeného v prílohe 22-06;

               f)či je registrovaný vývozca obchodníkom alebo výrobcom, ako sa uvádza v kolónke 3 tlačiva uvedeného v prílohe 22-06 resp. prílohe 22-06A.

               Odmietnutie podpísania kolónky 6 nepredstavuje dôvod na zamietnutie registrácie vývozcu.

               b)v odseku 8 sa za písmeno a) vkladá toto písmeno b) a súčasné písmená b) až e) sa zodpovedajúcim spôsobom premenujú:

               „b)

                     dátum registrácie registrovaného vývozcu;“

               6.Článok 83 sa mení takto:

               a)v odseku 2 sa slová „v prílohe 22-06“ nahrádzajú slovami „v prílohe 22-06 resp. prílohe 22-06A“;

               b)v odseku 4 sa slová „v prílohe 22-06“ nahrádzajú slovami „v prílohe 22-06 resp. prílohe 22-06A“;

               7.V článku 86 ods. 2 sa slová „prílohe 22-06“ nahrádzajú slovami „prílohe 22-06A“;

               8.Článok 92 sa mení takto:

               a)v odseku 3 sa dopĺňa tento pododsek:

               „Vývozca nie je povinný podpísať potvrdenie o pôvode.“;

               b)odsek 4 sa nahrádza takto:

               „4. Odseky 1, 2 a 3 sa uplatňujú mutatis mutandis na:

               a)
                     potvrdenia o pôvode vyhotovené v Únii na účel dvojstrannej kumulácie uvedenej v článku 53 delegovaného nariadenia (EÚ) 2015/2446;

               b)
                     potvrdenia o pôvode tovaru vyvážaného do zvýhodnenej krajiny v systémoch VSP Nórska, Švajčiarska alebo Turecka na účel kumulácie s materiálmi s pôvodom v Únii.“;

               9.Príloha 22-06 sa nahrádza textom uvedeným v prílohe I k tomuto nariadeniu;

               10.Za prílohu 22-06 sa vkladá nová príloha 22-06A uvedená v prílohe II k tomuto nariadeniu;

               11.V prílohe 22-07 sa poznámka pod čiarou č. 5 nahrádza takto:

               „(5) Uvedie sa krajina pôvodu výrobkov. Keď sa potvrdenie o pôvode vzťahuje na výrobky s pôvodom v Únii, vývozca musí pôvod označiť symbolom „EÚ“. Keď sa potvrdenie o pôvode vzťahuje celé alebo sčasti na výrobky s pôvodom v Ceute a Melille, ako sa uvádza v článku 112 vykonávacieho nariadenia (EÚ) 2015/2447, vývozca musí pôvod označiť symbolom „CM“.

               Článok 2

               Nariadenie (EHS) č. 3510/80 sa zrušuje.

               Článok 3

               Nariadenie (ES) č. 209/2005 sa zrušuje.

               Článok 4

               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

               Článok 1 ods. 3 sa uplatňuje od 1. mája 2016.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 18. 4. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 269, 10.10.2013, s. 1.

                     (2)

                        Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

                     (3)

                        Nariadenie Komisie (EHS) č. 3510/80 z 23. decembra 1980 o vymedzení pojmu pôvodné výrobky na účely využívania preferenčných sadzobných opatrení poskytovaných Európskym hospodárskym spoločenstvom na niektoré výrobky z rozvojových krajín (Ú. v. ES L 368, 31.12.1980, s. 1).

                     (4)

                        Nariadenie Komisie (ES) č. 209/2005 zo 7. februára 2005, ktorým sa ustanovuje zoznam textilných výrobkov, pri ktorých sa nevyžaduje dôkaz o pôvode na prepustenie do colného režimu voľný obeh v Spoločenstve (Ú. v. EÚ L 34, 8.2.2005, s. 6).

                     (5)

                        Nariadenie Rady (ES) č. 1541/98 z 13. júla 1998 o preukázaní pôvodu niektorých textilných výrobkov patriacich do oddielu XI kombinovanej nomenklatúry a prepustených do režimu voľného obehu v Spoločenstve a o podmienkach prijatia takého preukázania (Ú. v. ES L 202, 18.7.1998, s. 11).

                     (6)

                        Nariadenie Európskeho parlamentu a Rady (EÚ) č. 955/2011 zo 14. septembra 2011, ktorým sa zrušuje nariadenie Rady (ES) č. 1541/98 o preukázaní pôvodu niektorých textilných výrobkov patriacich do oddielu XI kombinovanej nomenklatúry a prepustených do režimu voľného obehu v Spoločenstve a o podmienkach prijatia takého preukázania a ktorým sa mení a dopĺňa nariadenie Rady (EHS) č. 3030/93 o spoločných pravidlách dovozu určitých textilných výrobkov z tretích krajín (Ú. v. EÚ L 259, 4.10.2011, s. 5).

    ---documentbreak---

                  SK

                  PRÍLOHA I

                  PRÍLOHA II

               „Príloha 22-06

               Žiadosť o status registrovaného vývozcu

               na účely systémov všeobecných colných preferencií Európskej únie, Nórska, Švajčiarska a Turecka(1)

                        1. Meno/názov, úplná adresa a krajina, kontaktné údaje, číslo TIN vývozcu.

                        2. Doplňujúce kontaktné údaje vrátane telefónneho a faxového čísla, ako aj e-mailovej adresy, ak existuje (nepovinné).

                        3. Uveďte, či je vašou hlavnou činnosťou výroba alebo obchod.

                        4. Orientačný opis tovaru, ktorý spĺňa podmienky na preferenčné zaobchádzanie vrátane orientačného zoznamu položiek harmonizovaného systému (alebo kapitol v prípade, ak tovar, s ktorým sa obchoduje, patrí do viac ako 20 položiek harmonizovaného systému).

                        5. Záväzky, ktoré má vývozca prijať

                        Podpísaný(-á) týmto:

                        – vyhlasuje, že uvedené údaje sú správne,

                        – potvrdzuje, že v minulosti nebola žiadna jeho (jej) registrácia zrušená, v opačnom prípade potvrdzuje, že došlo k náprave situácie, ktorá bola dôvodom prípadného zrušenia registrácie,

                        – zaväzuje sa, že potvrdenia o pôvode bude vyhotovovať len v prípade tovaru, ktorý spĺňa podmienky na preferenčné zaobchádzanie a je v súlade s pravidlami pôvodu stanovenými pre daný tovar vo všeobecnom systéme preferencií,

                        – zaväzuje sa viesť primerané obchodné účtovné záznamy z výroby/dodávok tovaru, ktorý spĺňa podmienky na preferenčné zaobchádzanie, a uchovávať ich minimálne tri roky od konca kalendárneho roka, v ktorom bolo vyhotovené potvrdenie o pôvode,

                        – zaväzuje sa, že po získaní čísla registrovaného vývozcu príslušnému orgánu oznámi zmeny svojich registračných údajov ihneď, ako k nim dôjde,

                        – zaväzuje sa, že bude spolupracovať s príslušným orgánom,

                        – zaväzuje sa, že Európskej komisii alebo orgánom členských štátov, ako aj orgánom Nórska, Švajčiarska a Turecka umožní všetky kontroly správnosti svojich potvrdení o pôvode vrátane overení účtovných záznamov a prehliadok svojich priestorov,

                        – zaväzuje sa, že požiada o zrušenie svojej registrácie v systéme, ak by už viac nespĺňal(-a) podmienky vývozu tovaru v rámci daného systému,

                        – zaväzuje sa, že požiada o zrušenie svojej registrácie v systéme, ak by už nezamýšľal(-a) ďalej vyvážať takýto tovar v rámci daného systému.

                        ____________________________________________________

                        Miesto, dátum, podpis schváleného podpisovateľa, meno a pracovné zaradenie (2)

                        6. Výslovný súhlas vývozcu so zverejnením jeho údajov na verejnom webovom sídle, ktorý udelil vopred a na základe dostatočných informácií

                        Podpísaný(-á) týmto berie na vedomie skutočnosť, že informácie poskytnuté v tomto vyhlásení môžu byť zverejnené na verejnom webovom sídle. Podpísaný(-á) súhlasí so zverejnením týchto informácií na verejnom webovom sídle. Podpísaný(-á) má možnosť odvolať svoj súhlas so zverejnením týchto informácií na verejnom webovom sídle zaslaním žiadosti príslušným orgánom zodpovedným za registráciu.

                        ____________________________________________________

                        Miesto, dátum, podpis schváleného podpisovateľa, meno a pracovné zaradenie (2)

                        7. Kolónka vyhradená na úradné účely príslušného orgánu

                        Žiadateľ je zaregistrovaný pod týmto číslom:

                        Registračné číslo: ______________________________

                        Dátum registrácie _______________________________

                        Dátum, odkedy registrácia nadobúda platnosť ____________________________

                        Podpis a pečiatka (2)_______________________________

                        Oznámenie

                        týkajúce sa ochrany a spracovania osobných údajov vložených do systému

                        1.Keď Európska komisia spracúva osobné údaje uvedené v tejto žiadosti o status registrovaného vývozcu, uplatňuje sa nariadenie Európskeho parlamentu a Rady (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi Únie a o voľnom pohybe takýchto údajov. Keď príslušné orgány zvýhodnenej krajiny alebo tretej krajiny vykonávajúcej smernicu Európskeho parlamentu a Rady 95/46/ES o ochrane fyzických osôb pri spracovaní osobných údajov a voľnom pohybe týchto údajov spracúvajú osobné údaje uvedené v tejto žiadosti o status registrovaného vývozcu, uplatňujú sa príslušné vnútroštátne ustanovenia, ktorými sa vykonáva uvedená smernica.

                        2.Osobné údaje v súvislosti so žiadosťou o status registrovaného vývozcu sa spracúvajú na účely pravidiel pôvodu systému VSP Únie vymedzených v príslušných právnych predpisoch Únie. Uvedené právne predpisy stanovujúce pravidlá pôvodu systému VSP Únie predstavujú právny základ pre spracúvanie osobných údajov v súvislosti so žiadosťou o status registrovaného vývozcu.

                        3.Príslušný orgán v krajine, v ktorej bola žiadosť podaná, je prevádzkovateľom z hľadiska spracúvania daných údajov v systéme REX.

                        Zoznam príslušných orgánov je uverejnený na webovom sídle Komisie.

                        4.Prístup ku všetkým údajom tejto žiadosti sa prostredníctvom používateľského mena/hesla udeľuje používateľom v Komisii, príslušným orgánom zvýhodnených krajín a colným orgánom v členských štátoch, Nórsku, Švajčiarsku a Turecku.

                        5.Príslušné orgány zvýhodnenej krajiny uchovávajú údaje zrušenej registrácie v systéme REX desať kalendárnych rokov. Toto obdobie začína plynúť od konca roka, v ktorom došlo k zrušeniu registrácie.

                        6.Dotknutá osoba má právo na prístup k údajom, ktoré sa jej týkajú a ktoré budú spracované v systéme REX, a v prípade potreby má právo na opravu, vymazanie alebo blokovanie údajov v súlade s nariadením (ES) č. 45/2001 alebo vnútroštátnymi právnymi predpismi, ktorými sa vykonáva smernica 95/46/ES. Všetky žiadosti o výkon práva na prístup k údajom, práva na ich opravu, vymazanie alebo blokovanie sa podľa okolností podávajú príslušným orgánom zvýhodnených krajín zodpovedným za registráciu, ktoré tieto žiadosti vybavujú. Ak registrovaný vývozca podal žiadosť o výkon tohto práva Komisii, Komisia takéto žiadosti preposiela príslušným orgánom dotknutej zvýhodnenej krajiny. Ak sa registrovaný vývozca nedomohol svojich práv u prevádzkovateľa údajov, registrovaný vývozca podá takúto žiadosť Komisii, ktorá bude konať ako prevádzkovateľ. Komisia má právo dané údaje opraviť, vymazať alebo zablokovať.

                        7.Sťažnosti sa môžu adresovať príslušnému vnútroštátnemu orgánu pre ochranu osobných údajov. Kontaktné údaje vnútroštátnych orgánov pre ochranu osobných údajov sú k dispozícii na webovom sídle Generálneho riaditeľstva pre spravodlivosť Európskej komisie:

                           (http://ec.europa.eu/justice/data-protection/bodies/authorities/ eu/index_en.htm#h2-1)

                        . Ak sa sťažnosť týka spracovania údajov Európskou komisiou, adresuje sa európskemu dozornému úradníkovi pre ochranu údajov (EDPS) (

                           http://www.edps.europa.eu/EDPSWEB/

                        ).

               1.
                     Toto tlačivo žiadosti je spoločné pre VSP týchto štyroch subjektov: Únie (EÚ), Nórska, Švajčiarska a Turecka (ďalej len „subjekty“). Upozorňujeme však, že jednotlivé systémy VSP týchto subjektov sa môžu líšiť, pokiaľ ide o krajiny a výrobky, na ktoré sa vzťahujú. Daná registrácia bude preto na účely vývozu platiť len v rámci toho systému (tých systémov) VSP, ktorý(-é) Vašu krajinu považuje(-ú) za zvýhodnenú krajinu.

               2.
                     Ak sa žiadosti o status registrovaného vývozcu podávajú alebo ak sa iné výmeny informácií medzi registrovanými vývozcami a príslušnými orgánmi v zvýhodnených krajinách alebo colnými orgánmi v členských štátoch uskutočňujú prostredníctvom techník elektronického spracovania údajov, podpis a pečiatka uvedené v kolónkach 5, 6 a 7 sa nahradia elektronickou autentifikáciou.“

               „Príloha 22-06A
               Žiadosť o status registrovaného vývozcu

               na účel registrácie vývozcov z členských štátov

                        1. Meno/názov, úplná adresa a krajina, kontaktné údaje, číslo EORI vývozcu.

                        2. Doplňujúce kontaktné údaje vrátane telefónneho a faxového čísla, ako aj e-mailovej adresy, ak existuje (nepovinné).

                        3. Uveďte, či je vašou hlavnou činnosťou výroba alebo obchod.

                        4. Orientačný opis tovaru, ktorý spĺňa podmienky na preferenčné zaobchádzanie vrátane orientačného zoznamu položiek harmonizovaného systému (alebo kapitol v prípade, ak tovar, s ktorým sa obchoduje, patrí do viac ako 20 položiek harmonizovaného systému).

                        5. Záväzky, ktoré má vývozca prijať

                        Podpísaný(-á) týmto:

                        – vyhlasuje, že uvedené údaje sú správne,

                        – potvrdzuje, že v minulosti nebola žiadna jeho (jej) registrácia zrušená, v opačnom prípade potvrdzuje, že došlo k náprave situácie, ktorá bola dôvodom prípadného zrušenia registrácie,

                        – zaväzuje sa, že potvrdenia o pôvode a iné doklady o pôvode bude vyhotovovať len v prípade tovaru, ktorý spĺňa podmienky na preferenčné zaobchádzanie a je v súlade s pravidlami pôvodu stanovenými pre daný tovar v príslušnej preferenčnej dohode,

                        – zaväzuje sa viesť primerané obchodné účtovné záznamy z výroby/dodávok tovaru, ktorý spĺňa podmienky na preferenčné zaobchádzanie, a uchovávať ich tak dlho, ako sa požaduje v dotknutej preferenčnej dohode, a minimálne tri roky od konca kalendárneho roka, v ktorom bolo vyhotovené potvrdenie o pôvode alebo iný doklad o pôvode,

                        – zaväzuje sa, že po získaní čísla registrovaného vývozcu colným orgánom oznámi zmeny svojich registračných údajov ihneď, ako k nim dôjde,

                        – zaväzuje sa, že bude spolupracovať s colnými orgánmi,

                        – zaväzuje sa, že Európskej komisii alebo orgánom členských štátov umožní kontroly správnosti svojich potvrdení o pôvode alebo iných dokladov o pôvode vrátane overení účtovných záznamov a prehliadok svojich priestorov,

                        – zaväzuje sa, že požiada o zrušenie svojej registrácie v systéme, ak by už viac nespĺňal(-a) podmienky uplatňovania systému registrovaných vývozcov,

                        – zaväzuje sa, že požiada o zrušenie svojej registrácie v systéme, ak by už nezamýšľal(-a) ďalej používať systém registrovaných vývozcov.

                        ____________________________________________________

                        Miesto, dátum, podpis schváleného podpisovateľa, meno a pracovné zaradenie (1)

                        6. Výslovný súhlas vývozcu so zverejnením jeho údajov na verejnom webovom sídle, ktorý udelil vopred a na základe dostatočných informácií

                        Podpísaný(-á) týmto berie na vedomie skutočnosť, že informácie poskytnuté v tomto vyhlásení môžu byť zverejnené na verejnom webovom sídle. Podpísaný(-á) súhlasí so zverejnením týchto informácií na verejnom webovom sídle. Podpísaný(-á) má možnosť odvolať svoj súhlas so zverejnením týchto informácií na verejnom webovom sídle zaslaním žiadosti príslušným orgánom zodpovedným za registráciu.

                        ____________________________________________________

                        Miesto, dátum, podpis schváleného podpisovateľa, meno a pracovné zaradenie (1)

                        7. Kolónka vyhradená na úradné účely colných orgánov

                        Žiadateľ je zaregistrovaný pod týmto číslom:

                        Registračné číslo: ______________________________

                        Dátum registrácie _______________________________

                        Dátum, odkedy registrácia nadobúda platnosť ____________________________

                        Podpis a pečiatka (1)_______________________________

                        Oznámenie

                        týkajúce sa ochrany a spracovania osobných údajov vložených do systému

                        1.Keď Európska komisia spracúva osobné údaje uvedené v tejto žiadosti o status registrovaného vývozcu, uplatňuje sa nariadenie Európskeho parlamentu a Rady (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi Únie a o voľnom pohybe takýchto údajov.

                        2.Osobné údaje v súvislosti so žiadosťou o status registrovaného vývozcu sa spracúvajú na účely pravidiel pôvodu príslušných preferenčných obchodných dohôd Únie. Pravidlá pôvodu stanovené vo vykonávacom nariadení Komisie (EÚ) 2015/2447 predstavujú právny základ pre spracúvanie osobných údajov v súvislosti so žiadosťou o status registrovaného vývozcu.

                        3.Colné orgány v krajine, v ktorej bola žiadosť podaná, je prevádzkovateľom z hľadiska spracúvania daných údajov v systéme REX.

                        Zoznam colných útvarov je uverejnený na webovom sídle Komisie.

                        4.Prístup ku všetkým údajom tejto žiadosti sa prostredníctvom používateľského mena/hesla udeľuje používateľom v Komisii a colným orgánom v členských štátoch, Nórsku, Švajčiarsku a Turecku.

                        5.Colné orgány členských štátov uchovávajú údaje zrušenej registrácie v systéme REX desať kalendárnych rokov. Toto obdobie začína plynúť od konca roka, v ktorom došlo k zrušeniu registrácie.

                        6.Dotknutá osoba má právo na prístup k údajom, ktoré sa jej týkajú a ktoré budú spracované v systéme REX, a v prípade potreby má právo na opravu, vymazanie alebo blokovanie údajov v súlade s nariadením (ES) č. 45/2001 alebo vnútroštátnymi právnymi predpismi, ktorými sa vykonáva smernica Európskeho parlamentu a Rady 95/46/ES o ochrane fyzických osôb pri spracovaní osobných údajov a voľnom pohybe týchto údajov. Všetky žiadosti o výkon práva na prístup k údajom, práva na ich opravu, vymazanie alebo blokovanie sa podľa okolností podávajú colným orgánom členských štátov zodpovedným za registráciu, ktoré tieto žiadosti vybavujú. Ak registrovaný vývozca podal žiadosť o výkon tohto práva Komisii, Komisia takéto žiadosti preposiela príslušným colným orgánom dotknutých členských štátov. Ak sa registrovaný vývozca nedomohol svojich práv u prevádzkovateľa údajov, registrovaný vývozca podá takúto žiadosť Komisii, ktorá bude konať ako prevádzkovateľ. Komisia má právo dané údaje opraviť, vymazať alebo zablokovať.

                        7.Sťažnosti sa môžu adresovať príslušnému vnútroštátnemu orgánu pre ochranu osobných údajov. Kontaktné údaje vnútroštátnych orgánov pre ochranu osobných údajov sú k dispozícii na webovom sídle Generálneho riaditeľstva pre spravodlivosť Európskej komisie:

                           (http://ec.europa.eu/justice/data-protection/bodies/authorities/ eu/index_en.htm#h2-1)

                        . Ak sa sťažnosť týka spracovania údajov Európskou komisiou, adresuje sa európskemu dozornému úradníkovi pre ochranu údajov (EDPS) (

                           http://www.edps.europa.eu/EDPSWEB/

                        ).

               1.
                     Ak sa žiadosti o status registrovaného vývozcu podávajú alebo ak sa iné výmeny informácií medzi registrovanými vývozcami a príslušnými orgánmi v zvýhodnených krajinách alebo colnými orgánmi v členských štátoch uskutočňujú prostredníctvom techník elektronického spracovania údajov, podpis a pečiatka uvedené v kolónkach 5, 6 a 7 sa nahradia elektronickou autentifikáciou.“